میدیاكانی توركیا به گرنگیهوه باس له پهیوهندییە تهلهفۆنییەكەی نێوان مهسعود بارزانی سهرۆكی ههرێمی كوردستان و وهزیری دهرهوهی ئهمریكا دەكەن. ئاماژە بە داكۆكی بارزانی دەكەن لەكاتی ریفراندۆم، هەرچەند زلهێزترین وڵاتی جیهان داوای دواخستنی ریفراندۆم دهكات.
دوای ئهوهی دوێنێ رێكس تیلهرسۆن وهزیری دهرهوهی ئهمریكا له پهیوهندییهكی تهلهفۆنیدا داوای لە بارزانی كردبوو بۆ دواخستنی كاتی ریفراندۆمی سهربهخۆیی، بهڵام بارزانی ئهو داوایهی تیلهرسۆنی رهت كردووەتهوه، میدیاكانی توركیا وهكو ههواڵێكی گرنگ باسیان لێوه كرد.
تهلهڤزیۆنی (ته ره ته)ی توركی كه تایبهته به ههواڵی سیاسی، له سهعات 12ی شهو بۆ ماوهی 20 خولهك لهسهر ئهو پهیوهندییه تهلهفۆنییهی بارزانی و تیلهرسون قسهی كرد.
ئهو كهناڵه باسی له گرنگیی ئهمریكا كرد بهوهی زلهێزترین وڵاتی دنیایه، بهڵام كاتێك داوا له بارزانی دهكات ریفراندۆم دوابخات، كهچی بارزانی داواكهی قبووڵ ناكات، ههروهها ئاماژهی دا كه بارزانی ریفراندۆم ناكات ههر بۆ ئهوهی بڵێن كورد لهگهڵ سهربهخۆییه، بهڵكو ریفراندۆم دهكات تا له داهاتوو كورد بگات به سهربهخۆیی و وڵاتی خۆی ههبێت.
بهڵام باسی لهوهش كرد كه له ناوهخۆی ههرێمی كوردستان كێشهیهكی زۆر ههیه، بهوهی ههموو پارته سیاسییهكان لهگهڵ ریفراندۆم بۆ سهربهخۆیی نین، نمونهشی به بزوتنهوهی گۆڕان هێنایهوه كه به ئاشكرا دژایهتی ریفراندۆم دهكات.
له لایهكی دیكهوه رۆژنامهی (سۆل)ی توركی، به ههمان شێوه لهسهر ئهو پهیوهندییه تهلهفۆنییهی بارزانی و تیلهرسۆن وهستاوه و باسی له ههڵوێستی بارزانی كردووه لهبارهی ریفراندۆمهوه.
رۆژنامهكه باسی لهوه كردووه كه بارزانی به ئاشكرا دهیهوێت به دنیا بڵێ ئیتر كورد بۆ خۆی قهدهری خۆی دیاری دهكات و لهمهودوا هیچ وڵاتێك بۆی نییه قهدهری كورد بنووسێتهوه.